Den 25-årige mand fra Hadsund erkendte under første retsdag i onsdags at have udøvet grov vold imod sin søster tilbage i april. Den 19-årige kvinde fik 36 læsioner fordelt på arme, ben, hals og ryg under overfaldet. Den tiltalte nægter, at der er tale om æresvold, men det mener anklageren. Anklageren går efter en længere ubetinget fængselsstraf og udvisning. Forsvareren mener, at tre måneders fængsel er en passende dom for overfaldet. Der falder dom senere i dag. Anklageren går efter minimum 1 års fængsel og udvisning.
I dag skal retten i Aalborg tage stilling til, om der var tale om æresvold, da en 25-årig afghansk mand i april tæskede sin 19-årige lillesøster med en ledning.